5.1.

Vozidlá musia byť podľa svojho označenia v súlade s nižšie uvedenými ustanoveniami podľa informácií uvedených na rube tabuľky ( 3 ). Na účely tohto predpisu musia vozidlá MEMU spĺňať požiadavky, ktoré sa vzťahujú na vozidlá EX/III. Vozidlá schválené podľa požiadaviek, ktoré sa vzťahujú na EX/III podľa tohto predpisu v znení série zmien a doplnení 04, sa považujú za vozidlá, ktoré spĺňajú požiadavky vzťahujúce sa na vozidlá MEMU. 5.1.1. ELEKTRICKÉ VYBAVENIE 5.1.1.1. Všeobecné ustanovenia Všetky elektrické inštalácie musia spĺňať ustanovenia tabuľky uvedenej v bode 5.1. 5.1.1.2. Rozvodné sústavy 5.1.1.2.1. Elektrické vodiče musia byť skonštruované tak, aby nedochádzalo k prehriatiu. Musia byť vhodným spôsobom izolované. Všetky obvody musia byť chránené poistkami alebo automatickými ističmi, čo sa nevzťahuje na tieto obvody: — od batérie po systém štartovania za studena a vypínania motora, — od batérie po alternátor, — od alternátora po škatuľu s poistkami alebo ističmi, — od batérie po štartér motora, — od batérie po výkonovú ovládaciu skrinku odľahčovacieho brzdového systému, ak je elektrický alebo elektromagnetický, — od batérie po mechanizmus elektrického zdvíhania nápravy. Neistené obvody uvedené vyššie musia byť čo možno najkratšie.



OZNAČENIE VOZIDLA (v súlade s bodom 9.1 medzinárodnej dohody ADR) TECHNICKÉ USTANOVENIA EX/II EX/III AT FL OX Elektrické vybavenie 5.1.1.2. Elektrické vedenia X X X X 5.1.1.3. Odpojovač batérie X X 5.1.1.3.1. X X 5.1.1.3.2. X X 5.1.1.3.3. X 5.1.1.3.4. X X 5.1.1.4. Batérie X X X 5.1.1.5. Permanentne napájané obvody X X 5.1.1.5.1. X 5.1.1.5.2. X 5.1.1.6. Elektrická inštalácia v zadnej časti kabíny vodiča X X 5.1.2. Predchádzanie rizikám požiaru 5.1.2.2. Kabína vozidla X 5.1.2.3. Palivové nádrže X X X X 5.1.2.4. Motor X X X X 5.1.2.5. Výfukový systém X X X 5.1.2.6. Odľahčovacia brzda X X X X 5.1.2.7. Spaľovacie výhrevné zariadenia 5.1.2.7.1. X X X X X 5.1.3. Brzdové zariadenie 5.1.3.1. Brzdové zariadenie X X X X 5.1.3.2. Brzdové zariadenie X 5.1.4. Obmedzovač rýchlosti X X X X X 5.1.5. Zariadenie na pripojenie prívesu X X 5.1.1.2.2. Elektrické rozvody musia byť pevne uchytené a umiestnené tak, aby vodiči boli vhodným spôsobom chránení pred mechanickými a tepelnými nepriaznivými účinkami. 5.1.1.3. Odpojovač batérií 5.1.1.3.1. Spínač slúžiaci na odpojenie elektrických obvodov musí byť namontovaný tak blízko k batérii, ako je to len prakticky možné. Ak sa použije jednopólový spínač, musí sa umiestniť v napájacom, a nie v uzemňovacom vedení. 5.1.1.3.2. Ovládacie zariadenie na rozpojenie a spínanie spínača sa musí nainštalovať do kabíny vodiča. Pre vodiča musí byť ľahko dostupné a zreteľne označené. Musí byť vybavené buď ochranným krytom, alebo ovládaním komplexným pohybom, alebo iným zariadením zabraňujúcim jeho neželanému spusteniu. Môžu sa nainštalovať dodatočné ovládacie zariadenia pod podmienkou, že budú identifikované rozlišujúcim označením a chránené pred nevhodným ovládaním. Ak je ovládač, resp. ovládače ovládaný(-é) elektricky, jeho obvody musia spĺňať požiadavky bodu 5.1.1.5. 5.1.1.3.3. Spínač sa musí dať umiestniť do škatule so zabezpečeným stupňom ochrany IP65 podľa normy CEI 529. 5.1.1.3.4. Elektrické prípojky k spínaču musia mať zabezpečený stupeň ochrany IP54. To sa však nevzťahuje na prípad, keď sú prípojky vnútri skrinky, ktorou môže byť skrinka batérie, ktoré stačí chrániť pred skratmi napríklad pomocou pryžového krytu. 5.1.1.4. Batérie Svorky batérií musia byť elektricky izolované alebo kryté izolačným vekom batériového priestoru. Ak sa batérie nachádzajú inde než pod krytom motora, musia byť upevnené vo vetranej batériovej skrinke. 5.1.1.5. Permanentne napájané obvody 5.1.1.5.1. Časti elektrickej inštalácie vrátane drôtov, ktoré musia zostať pod napätím, keď je poistka batérií odpojená, musia vyhovovať použitiu v nebezpečnej zóne. Toto elektrické vybavenie musí vyhovovať príslušným ustanoveniam normy CEI 60079 ( 4 ), častiam 0 a 14, a príslušným doplnkovým ustanoveniam normy CEI, častiam 1, 2, 5, 6, 7, 11, 15 alebo 18 ( 5 ). V rámci vykonávania normy CEI 60079, časti 14, sa musí použiť táto klasifikácia: Elektrické vybavenie pod permanentným napätím vrátane drôtov, na ktoré sa nevzťahujú požiadavky bodov 5.1.1.3 a 5.1.1.4, musí vyhovovať príslušným požiadavkám týkajúcim sa zóny 1 na elektrické vybavenie vo všeobecnosti alebo požiadavkám týkajúcim sa zóny 2 na elektrické zariadenie nachádzajúce sa v kabíne vodiča. Musí spĺňať požiadavky vzťahujúce sa na výbušnú kategóriu IIC, teplotnú triedu T6. Napájacie vedenia pre permanentne napájané zariadenie musia buď spĺňať ustanovenia CEI 60079, časti 7 („Zvýšená bezpečnosť“), a byť chránené poistkou alebo automatickým ističom umiestneným čo možno najbližšie k zdroju energie, alebo v prípade „zariadenia s vnútornými bezpečnostnými prvkami“ musia byť chránené bezpečnostnou bariérou umiestnenou čo možno najbližšie pri zdroji energie. Pre elektrické vybavenie pod permanentným napätím, ktoré sa nachádza v prostredí, v ktorom teplota vytváraná neelektrickým zariadením umiestneným v tom istom prostredí presahuje teplotné limity T6, sa teplotná trieda elektrickej inštalácie pod stálym napätím musí rovnať teplotnej triede najmenej T4. 5.1.1.5.2. Bočné prípojky k odpojovaču batérií pre elektrické vybavenie, ktoré musí byť pod napätím, keď je poistka batérií odpojená, musia byť chránené pred prehriatím vhodným prostriedkom ako tavnou poistkou, poistkou alebo bezpečnostným zariadením (obmedzovač prúdu). 5.1.1.6. Ustanovenia vzťahujúce sa na časť elektrickej inštalácie umiestnenej v zadnej časti kabíny vodiča Celá inštalácia musí byť skonštruovaná, realizovaná a chránená tak, aby za bežných podmienok používania vozidiel nemohla vyvolať ani vznietenie, ani skrat a aby minimalizovala tieto riziká v prípade nárazu alebo deformácie. Predovšetkým: 5.1.1.6.1. Rozvodné sústavy Rozvodné sústavy nachádzajúce sa v zadnej časti kabíny vodiča musia byť chránené pred nárazmi, odieraním a trením počas bežného používania vozidla. Príklady vhodných ochrán sú uvedené na obrázkoch 1, 2, 3 a 4 ďalej v texte. Káble brzdných protiblokovacích zariadení však nepotrebujú doplnkovú ochranu. Obrázok 1 Obrázok 2 Obrázok 3 Obrázok 4 5.1.1.6.2. Osvetlenie Nesmú sa použiť svietidlá so skrutkovou päticou. ▼M1 5.1.1.6.3. Elektrické zapojenia Elektrické zapojenia medzi motorovými vozidlami a prípojnými vozidlami musia mať zabezpečený stupeň ochrany IP54 v súlade s normou IEC 529 a musia byť navrhnuté tak, aby zabraňovali náhodnému odpojeniu. Zapojenia musia byť v súlade s ISO 12098:2004 a ISO 7638:2003, podľa okolností. ▼B 5.1.2. Predchádzanie rizikám požiaru 5.1.2.1. Všeobecné ustanovenia Technické ustanovenia uvedené ďalej v texte sa uplatňujú podľa tabuľky v bode 5.1. 5.1.2.2. Kabína Ak kabína nie je skonštruovaná z nízkohorľavých materiálov, v zadnej časti kabíny musí byť umiestnený tepelný štít z kovu alebo z iného vhodného materiálu, ktorého šírka sa musí rovnať šírke cisterny. Všetky okná v zadnej časti kabíny alebo tepelný štít musia byť hermeticky uzavreté, musia byť z bezpečnostného skla odolného voči ohňu a musia mať rámy s ohňovzdornou úpravou. Medzi cisternou a kabínou alebo štítom musí byť voľný priestor najmenej 15 cm. 5.1.2.3. Palivové nádrže Palivové nádrže na napájanie motora vozidla musia zodpovedať týmto požiadavkám: 5.1.2.3.1. V prípade úniku paliva musí palivo stekať na zem, pričom nesmie prísť do kontaktu s teplými časťami vozidla ani s nákladom. 5.1.2.3.2. Nádrže obsahujúce benzín musia byť vybavené zariadením na účinné hasenie plameňov, ktoré je prispôsobené plniacemu otvoru, alebo zariadením, ktoré umožňuje udržať plniaci otvor hermeticky uzavretý. 5.1.2.4. Motor Motor poháňajúci vozidlá musí byť vybavený takými zariadeniami a umiestnený tak, aby sa zabránilo akémukoľvek nebezpečiu ohrozenia nákladu pri zahriatí alebo vznietení. V prípade vozidiel EX/II, EX/III a MEMU musí byť motor vznetový. 5.1.2.5. Výfukové zariadenie Výfukové zariadenie a výfukové trubky musia byť vedené alebo chránené tak, aby sa zabránilo akémukoľvek nebezpečiu ohrozenia nákladu následkom zahriatia alebo vznietenia. Výfukové systémy, ktoré sa nachádzajú priamo pod palivovou nádržou (diesel), musia byť umiestnené vo vzdialenosti najmenej 100 mm alebo musia byť chránené tepelným štítom. Výfukový systém vozidiel EX/II, EX/III a MEMU musí byť konštruovaný a umiestnený tak, aby akékoľvek nadmerné teplo nepredstavovalo pre náklad nebezpečenstvo tým, že zvýši teplotu vnútorného povrchu nákladového priestoru nad 80 °C ( 6 ). 5.1.2.6. Odľahčovacia brzda vozidla Vozidlá vybavené odľahčovacím brzdovým systémom vydávajúcim vysoké teploty, ktorý sa nachádza za zadnou stenou kabíny, musia byť vybavené tepelnou izoláciou, ktorá sa musí nachádzať medzi týmto zariadením a cisternou alebo nákladom a musí byť pevne pripevnená a upravená tak, aby zabraňovala akémukoľvek prehriatiu steny kabíny alebo nákladu vrátane lokalizovaného prehriatia. Izolačné zariadenie musí okrem toho chrániť zariadenie pred únikmi alebo vytekaním prepravovaného produktu, aj keď len náhodným. Za uspokojivú sa bude pokladať ochrana obsahujúca napríklad krytie kapotou s dvojitou stenou. 5.1.2.7. Spaľovacie vyhrievanie 5.1.2.7.1. Spaľovacie vykurovacie zariadenia musia spĺňať príslušné technické požiadavky predpisu EHK OSN č. 122 (vrátane tých, ktoré sú uvedené v prílohe 9) v platnom znení v súlade s dátumami uplatňovania v ňom uvedenými. 5.1.3. Brzdový systém Vozidlá, na ktoré sa vzťahujú požiadavky uvedené na okraji 10 221 medzinárodnej dohody ADR, musia spĺňať všetky požiadavky predpisu č. 13 (vrátane požiadaviek prílohy 5) v znení zmien a doplnení podľa dátumov nadobudnutia účinnosti, ktoré sú v nich špecifikované. 5.1.3.1. Vozidlá označené kódmi EX/III, AT, FL, OX a MEMU musia spĺňať všetky príslušné požiadavky predpisu č. 13 vrátane požiadaviek prílohy 5. 5.1.3.2. Vozidlá označené kódmi EX/II musia spĺňať všetky príslušné požiadavky predpisu č. 13. Požiadavky prílohy 5 sa však neuplatňujú. 5.1.4. Zariadenie na obmedzovanie rýchlosti Motorové vozidlá kategórií N2 a N3 musia byť vybavené zariadením na obmedzovanie rýchlosti podľa technických požiadaviek predpisu č. 89 v znení zmien a doplnení. Zariadenie je nastavené tak, aby rýchlosť nemohla prekročiť 90 km/h so zreteľom na technickú toleranciu zariadenia. 5.1.5. Zariadenia na pripojenie prívesu Zariadenia na pripojenie prívesu musia byť v zhode s technickými požiadavkami predpisu č. 55 v znení zmien a doplnení podľa dátumov nadobudnutia účinnosti, ktoré sú v ňom uvedené.